CELEX: 32004R2231
Language: et
Date: 2004-12-23 00:00:00
Title: Komisjoni määrus (EÜ) nr 2231/2004, 23. detsember 2004, millega lõpetatakse uurimine seoses väidetava kõrvalehoidmisega teatavate Hiina Rahvavabariigist pärinevate spiraalköiteseadiste impordi suhtes nõukogu määrusega (EÜ) nr 119/97 kehtestatud dumpinguvastastest meetmetest teatavate Taist saadetud spiraalköiteseadiste impordi kaudu, mille puhul tooted on deklareeritud Taist pärinevana või mitte, ning lõpetatakse kõnealuse impordi registreerimine, mis kehtestati määrusega (EÜ) nr 844/2004

24.12.2004   
            
            
               ET
            
            
               Euroopa Liidu Teataja
            
            
               L 379/68
            
         
      KOMISJONI MÄÄRUS (EÜ) nr 2231/2004,
   23. detsember 2004,
   millega lõpetatakse uurimine seoses väidetava kõrvalehoidmisega teatavate Hiina Rahvavabariigist pärinevate spiraalköiteseadiste impordi suhtes nõukogu määrusega (EÜ) nr 119/97 kehtestatud dumpinguvastastest meetmetest teatavate Taist saadetud spiraalköiteseadiste impordi kaudu, mille puhul tooted on deklareeritud Taist pärinevana või mitte, ning lõpetatakse kõnealuse impordi registreerimine, mis kehtestati määrusega (EÜ) nr 844/2004
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi “algmäärus”), (1) eriti selle artiklit 13,
   olles konsulteerinud nõuandekomiteega,
   ning arvestades järgmist:
   A   MENETLUS
   
               (1)
            
            
               Määrusega (EÜ) nr 119/97 (2) (edaspidi “esialgne määrus”) kehtestas nõukogu lõpliku dumpinguvastase tollimaksu määraga 32,5–39,4 % teatavate Hiina Rahvavabariigist (edaspidi “Hiina RV”) pärinevate spiraalköiteseadiste impordi suhtes. Nimetatud tollimäärasid kohaldati spiraalköiteseadiste suhtes, mis ei olnud 17- või 23rõngalised; 17- ja 23rõngaliste spiraalköiteseadiste suhtes kohaldati tollimaksu, mis võrdub vahega minimaalse impordihinna (325 eurot 1 000 tüki kohta) ja ühenduse piiril kehtiva vaba hinna (millele ei ole määratud tollimaksu juhul, kui viimane oli madalam kui minimaalne impordihind) vahel.
            
         
               (2)
            
            
               Pärast algmääruse artiklile 12 vastavat uurimist muutis ja suurendas nõukogu määrusega (EÜ) nr 2100/2000 eespool nimetatud tollimakse teatavate spiraalköiteseadiste suhtes, mis ei ole 17- või 23rõngalised. Muudetud tollimaksude määr oli 51,2–78,8 %.
            
         
               (3)
            
            
               Nõukogu määrusega (EÜ) nr 2074/2004 (3) pikendati olemasolevaid dumpinguvastaseid meetmeid neljaks aastaks.
            
         
               (4)
            
            
               29. aprillil 2004 algatas komisjon määrusega (EÜ) nr 844/2004 (4) (edaspidi “algatamismäärus”) omal initsiatiivil algmääruse artikli 13 lõikele 3 vastava uurimise väidetava kõrvalehoidmise asjas teatavate Hiina Rahvavabariigist pärit spiraalköiteseadiste impordi suhtes nõukogu määrusega (EÜ) nr 119/97 kehtestatud dumpinguvastastest meetmetest teatavate Taist saadetud spiraalköiteseadiste impordi kaudu, mille puhul tooted on deklareeritud Taist pärinevana või mitte, ja kehtestas sellise impordi registreerimise nõude. Komisjoni käsutuses oli piisavalt esmapilgul usutavaid tõendeid selle kohta, et pärast meetmete kehtestamist Hiina RVst pärinevate spiraalköiteseadiste impordi suhtes oli toimunud oluline muutus Hiina RVst ja Taist Euroopa Liitu eksporditavate spiraalköiteseadiste kaubandusstruktuuris. Kõnealune kaubandusstruktuuri muutus oli väidetavalt tingitud Hiina RVst pärinevate spiraalköiteseadiste ümbersuunamisest Tai kaudu. Lisaks oli piisavalt esmapilgul usutavaid tõendeid näitamaks, et teatavate Hiina RVst pärinevate spiraalköiteseadiste suhtes kehtivate dumpinguvastaste meetmete parandavat mõju kahjustati nii koguste kui hindade osas ning et võrreldes eelnevalt kindlaksmääratud normaalväärtustega leidis aset dumping.
            
         
               (5)
            
            
               Vastavalt esialgse määruse määratlusele kuulub vaatlusalune toode teatavate spiraalköiteseadiste hulka, mida praegu liigitatakse CN-koodi ex 8305 10 00 alla. Spiraalköiteseadised koosnevad kahest ristkülikukujulisest teraslehest või -traadist, mille külge on kinnitatud vähemalt neli terastraadist valmistatud poolrõngast ja mida hoiab koos teraskate. Neid saab avada kas poolrõngastest tõmmates või spiraalköiteseadise külge kinnitatud väikese terasest päästiku abil.
            
         B   UURIMINE
   
               (6)
            
            
               Komisjon teavitas ametlikult Hiina RV ja Tai ametiasutusi, Tai ja Hiina RV tootjaid/eksportijaid ning komisjonile teadaolevaid ühenduse importijaid uurimise algatamisest. Küsimustikud saadeti Tai ja Hiina RV tootjatele/eksportijatele ja ühenduse importijatele. Huvitatud isikutele anti võimalus teha oma seisukohad teatavaks kirjalikult ja taotleda asja arutamist algatamismääruses sätestatud tähtaja jooksul. Komisjon pidas ka Tai valitsuse esindajatega koosoleku.
            
         
               (7)
            
            
               Üks Tai tootja/eksportija ja temaga seotud Hiina tootev eksportija vastasid küsimustikule täielikult, kuna kaks teist Hiina tootvat eksportijat väitsid, et nad ei müü üldse Taisse või müüvad sinna väga vähe, ning seetõttu kas ei vastanud üldse või andsid puudulikku teavet. Küsimustikule vastas ka kolm ühenduse importijat. Komisjon korraldas kontrollkäigud järgmiste äriühingute valdustesse:
               
                           —
                        
                        
                           Thai Stationery Industry Co. Ltd, Thailand (TSI),
                        
                     
                           —
                        
                        
                           Wah Hing Stationery Manufactory Limited, Hong Kong (WHS).
                        
                     
         
               (8)
            
            
               Uurimisperiood hõlmas ajavahemikku 1. jaanuarist 2003 kuni 31. detsembrini 2003 (edaspidi “uurimisperiood”). Kaubandusstruktuuri muutuse uurimiseks koguti andmeid alates 2000. aastast kuni uurimisperioodi lõpuni.
            
         C   UURIMISTULEMUSED
   
               (9)
            
            
               Ainus Tai spiraalköiteseadiste eksportija TSI asutati aastal 1998, st üks aasta pärast dumpinguvastaste tollimaksude kehtestamist teatavate Hiina RVst pärinevate spiraalköiteseadiste suhtes. Kõnealune ettevõte on WHSi (Hong Kongis asuva peakorteriga spiraalköiteseadiste kaubandusettevõtja, kellele kuulub ka spiraalköiteseadiste tootmisettevõte Hiina RVs) tütarettevõte. Eurostati andmete põhjal moodustas TSI eksport ühendusse uurimisperioodi kestel 100 % ühenduse Tai impordist. Selle põhjal ning vastupidist kinnitavate tõendite puudumisel otsustati, et TSI oli ainus spiraalköiteseadiste eksportija Tais.
            
         
               (10)
            
            
               Uurimine näitas, et pärast TSI tegevuse algust Tais, see Tai ettevõte esialgu üksnes monteeris WHSi hiina tootmisettevõttest imporditud spiraalköiteseadiste osi ning eksportis valmisspiraalköiteseadiseid ühendusse.
            
         
               (11)
            
            
               Siiski on olemas tõendeid selle kohta, et WHS viis järk-järgult kogu oma dumpinguvastaste meetmete kohaldamisalasse kuuluva spiraalköiteseadiste tootmise üle TSIsse. WHS viis hiina tootmisettevõttest üle nii tööjõu kui kõik vajalikud seadmed, sealhulgas galvaanilise katmise seadmed. Aastal 2002 olid kõik spiraalköiteseadiste tootmiseks vajalikud seadmed juba TSI käsutuses.
            
         
               (12)
            
            
               Ka ei leitud tõendeid selle kohta, et TSI oleks uurimisperioodi jooksul jätkanud spiraalköiteseadiste osade importi Hiina RVst.
            
         
               (13)
            
            
               Peale selle leiti, et TSI imporditud tooraine (mitte osade) kogus oli piisav uurimisperioodi jooksul ühendusse eksporditud spiraalköiteseadiste koguse tootmiseks. Paralleelselt TSI oma spiraalköiteseadiste toodangu kasvuga kasvas TSI poolt Taisse imporditud tooraine kogus aastatel 2000–2002 ning püsis stabiilsena aastatel 2002 ja 2003. Samuti osutavad kättesaadavad andmed tooraine impordi kohta 2004. aasta esimesel poolaastal stabiilsele tootmisele võrreldes 2003. aasta sama ajavahemikuga.
            
         
               (14)
            
            
               Uurimine näitas, et vähemalt alates 1. jaanuarist 2003, st uurimisperioodi algusest, suutis TSI tõepoolest ise toota Euroopa Liitu eksporditava spiraalköiteseadiste koguse. Seetõttu jõuti järeldusele, et TSI puhul on tegemist teatavate spiraalköiteseadiste tegeliku tootjaga. Selliste asjaolude tõttu leitakse, et spiraalköiteseadiste ümbersuunamist Tai kaudu ei ole uurimisperioodil toimunud.
            
         
               (15)
            
            
               Nende tulemuste alusel leitakse ka, et uuritud ettevõtted ei vastanud algmääruse artikli 13 lõikes 2 sätestatud kriteeriumitele, kuna TSI ei ole kokkupanemistehas. Järeldus põhineb artikli 13 lõike 2 tõlgendusel, kuna see säte on lex specialis toodete kokkupanemise suhtes.
            
         D   UURIMISE LÕPETAMINE
   
               (16)
            
            
               Eeltoodud uurimistulemusi ja kaalutlusi silmas pidades tundub asjakohane, et praegune meetmetest kõrvalehoidmise uurimine lõpetatakse. Algatusmäärusega kehtestatud teatavate spiraalköiteseadiste impordi registreerimine tuleks seetõttu lõpetada ning kõnesolev määrus tuleks kehtetuks tunnistada.
            
         
               (17)
            
            
               Kavandatavate meetmete suhtes peeti nõu huvitatud isikutega ning nad ei esitanud selles osas vastuväiteid,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga lõpetatakse määrusega (EÜ) nr 844/2004 algatatud uurimine seoses väidetava kõrvalehoidmisega teatavate Hiina Rahvavabariigist pärinevate spiraalköiteseadiste impordi suhtes määrusega (EÜ) nr 119/97 kehtestatud dumpinguvastastest meetmetest teatavate Taist saadetud spiraalköiteseadiste impordi kaudu, mille puhul tooted on deklareeritud Taist pärinevana või mitte, ning lõpetatakse kõnealuse impordi registreerimine.
   Artikkel 2
   Toll peab lõpetama määruse (EÜ) nr 844/2004 artikli 2 kohase impordi registreerimise.
   Artikkel 3
   Käesolevaga tunnistatakse määrus (EÜ) nr 844/2004 kehtetuks.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. detsember 2004
      
         
            Komisjoni nimel
         
         
            komisjoni liige
         
         Peter MANDELSON
         
      
   
   
      (1)  EÜT L 56, 6.3.1996, lk 1. Määrust on viimati muudetud määrusega (EÜ) nr 461/2004 (ELT L 77, 13.3.2004, lk 12).
   
      (2)  EÜT L 22, 24.1.1997, lk 1. Määrust on muudetud määrusega (EÜ) nr 2100/2000 (EÜT L 250, 5.10.2000, lk 1).
   
      (3)  ELT L 359, 4.12.2004, lk 11.
   
      (4)  ELT L 127, 29.4.2004, lk 67.